**TRHOVÝ PORIADOK Obce Pusté Úľany**

***pre príležitostný trh a ambulantný predaj***

**1. Určenie trhových dní a priestranstva:**

a) trhovými dňami sa stanovujú dni konania obecných slávnosti na verejnom

priestranstve obce Pusté Úľany a v areáli kultúrneho domu

b) trhové dni bežného predaja sú: **pondelok**

 **streda**

 **sobota** / za predpokladu, že nahlásenie predaja a úhrada poplatku

budú realizované v piatok /

Predajná doba počas konania príležitostného trhu a ambulantného predaja je od **08,00 –15,00**

**2**. Určenia priestranstva pre ambulantný predaj:

a) obecné trhovisko Pusté Úľany, umiestnené na križovatke ciest Hlavná a Nová cesta

3. Druhy predávaného tovaru a poskytovaných služieb:

potravinárske výrobky v spotrebiteľskom balení ,-včelí med, lesné plody, liečivé rastliny a produkty

z nich, ľudovoumelecké, umelecké, úžitkové, ozdobné predmety, spotrebné výrobky – textil, obuv,

domáce potreby, elektrotechnické a elektronické výrobky, drobný tovar, drogériový tovar, športové

potreby, hračky, galantéria, nábytok, knihy, občerstvenie – potraviny a nápoje na priamu

konzumáciu, predaj liehovín a destilátov.

1. Predávajúci si na vlastné náklady zabezpečí predajné miesto v priestore konania trhu podľa

pokynov zamestnanca obce Pusté Úľany.

2. Jedným predajným miestom sa rozumie stánok či stôl */* ***o výmere 2m x 0,70 m = 1,40 m2/***

3 .Predajné miesto musí byť viditeľne označené menom a adresou FO alebo PO zodpovednej za

predaj tovaru pre prípad uplatnenia reklamácie.

4. Každý predávajúci je osobne zodpovedný za čistotu, poriadok a bezpečnosť chodu svojej

prevádzky ale aj za ním zavinené škody na verejnom priestranstve. Súčasne je povinný zabezpečiť

svoj tovar pred odcudzením.

5. Potravinárske výrobky musia byť zdravotne bez závady a ich uskladnenie musí byť v súlade s

hygienickými predpismi. Za zdravotnú nezávadnosť a kvalitu predávaných výrobkov zodpovedá

predávajúci.

6. Predávajúci sú povinný používať ciachové váhy, miery a závažia a dodržiavať zásady zákona o

ochrane spotrebiteľa.

7. Predávajúci potravín je povinný predložiť súhlas Regionálneho úradu verejného zdravotníctva.

8.Predávajúci musí rešpektovať hodiny začiatku a ukončenia predaja a riadiť sa pokynmi

organizátora.

9. Predávajúci je povinný pred predajom nahlásiť sa u správcu trhového miesta a zaplatiť miestnu

daň, v zmysle VZN obce Pusté Úľany o miestnych daniach a miestnom poplatku za komunálne odpady a drobné stavebné odpady.

10.Predávajúci je povinný dodržiavať zákon č. 178/1998 Z. z. o podmienkach predaja výrobkov a

poskytovania služieb na trhových miestach, zák. č. 455/1991 Zb. o živnostenskom podnikaní v

znení neskorších predpisov, zákon č. 634/1992 Zb. o ochrane spotrebiteľa v znení neskorších

predpisov, zákon č.152/1995 Z. z. o potravinách a ostatné súvisiace právne predpisy.

11. Pravidlá dodržiavania čistoty a hygieny Predávajúci je povinný na trhovom mieste počas

predaja udržiavať poriadok, dodržiavať základy hygieny, primerané druhu prevádzky. Odpad

vzniknutý počas predaja je predávajúci povinný uložiť do kontajnera pripraveného zriaďovateľom

trhového miesta. Predávajúci je povinný počas prevádzky a po nej udržiavať prenajatý priestor v

poriadku a v čistote a je povinný dodržiavať základné zásady hygieny primerané druhu prevádzky.

12. Správcom trhoviska je obec Pusté Úľany

**Organizátor má právo v prípade nepredvídateľných okolností primerane upraviť predajnú dobu**.